
ประกาศสภาองค์การบริหารส่วนตำบลพรหมนิมิต
เรื่อง ระเบียบว่าด้วยการให้ประชาชนเข้าฟังการประชุมสภาและการปรึกษา
ของสภาองค์การบริหารส่วนตำบลพรหมนิมิต
------------------------------------------------
        ด้วยสภาองค์การบริหารส่วนตำบลพรหมนิมิต ได้กำหนดระเบียบว่าด้วยการให้ประชาชนเข้าฟังการประชุมและการปรึกษาของสภาองค์การบริหารส่วนตำบลพรหมนิมิต เพื่อให้ประชาชนที่สนใจการประชุมสภาองค์การบริหารส่วนตำบลพรหมนิมิต ได้มีโอกาสเข้ารับฟังการประชุมสภาและปฏิบัติตนได้อย่างถูกต้อง รายละเอียดปรากฏตามระเบียบว่าด้วยการให้ประชาชนเข้าฟังการประชุมและการปรึกษาของสภาองค์การบริหารส่วนตำบลพรหมนิมิต แนบท้ายประกาศนี้
                    จึงประกาศมาเพื่อทราบโดยทั่วกัน
ประกาศ ณ วันที่  6  เดือน  มกราคม  พ.ศ. ๒๕๖8

(นายบุญเรือง กาบทอง)
ประธานสภาองค์การบริหารส่วนตำบลพรหมนิมิต








ระเบียบว่าด้วยการให้ประชาชนเข้าฟังการประชุมและการปรึกษา
ขององค์การบริหารส่วนตำบลพรหมนิมิต
ด้วยกระทรวงมหาดไทย ได้มีหนังสือ ด่วนที่สุด ที่ มท ๐๘๐๔.๓/ว ๔๙๙๕ ลงวันที่ ๒๕สิงหาคม ๒๕๖๓ เรื่อง     การให้ประชาชนเข้าฟังการประชุมสภาองค์กรปกครองส่วนท้องถิ่นโดยคณะกรรมาธิการพัฒนาการเมืองและการ   มีส่วนร่วมของประชาชน วุฒิสภา ได้มีหนังสือถึง กระทรวงมหาดไทย เสนอแนะให้กระทรวงมหาดไทยขอความร่วมมือไปยังสภาองค์กรปกครองส่วนท้องถิ่นทุกระดับ ได้แก่ สภาองค์การบริหารส่วนจังหวัด สภาเทศบาล       สภาองค์การบริหารส่วนตำบล สภาเมืองพัทยาและสภากรุงเทพมหานคร เพื่อเปิดโอกาสให้ประชาชนแสดงความคิดเห็นสะท้อนปัญหาความต้องการของชุมชนท้องถิ่นและมีส่วนร่วมในการพัฒนาท้องถิ่น รวมทั้งส่งเสริม            ให้ประชาชนมีสำนึกและรักถิ่นฐานบ้านเกิดของตนเองและมีความตื่นตัวในการรักชาติบ้านเมืองซึ่งสอดคล้อง      กับแผนการปฏิรูปประเทศด้านการเมืองในส่วนที่เกี่ยวกับประเด็นการปฏิรูปที่ ๓ การกระจายอำนาจการปกครองส่วนท้องถิ่น และการจัดสรรทรัพยากรที่เป็นธรรม พันธกิจที่ ๓ การมีส่วนร่วมของประชาชนและชุมชนในการพัฒนาองค์กรปกครองส่วนท้องถิ่น และเป็นไปตาม เจตนารมณ์ที่ให้มีการจัดการปกครองส่วนท้องถิ่น หมวด ๑๔ ของรัฐธรรมนูญแห่งราชอาณาจักรไทย อันจะ นำไปสู่การพัฒนาการเมืองและการมีส่วนร่วมของประชาชนในระบอบประชาธิปไตยอันมีพระมหากษัตริย์ทรงเป็นประมุข ซึ่งกระทรวงมหาดไทยขอให้จังหวัดดำเนินการ ข้อ ๒.แจ้งองค์การบริหารส่วนจังหวัด เทศบาล และ องค์การบริหารส่วนตำบล ดำเนินการให้เป็นไปตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.๒๕๕๗ แก้ไขเพิ่มเติมถึง (ฉบับที่ ๒) พ.ศ.๒๕๕๔ ข้อ ๑๑๗ วรรคสี่ โดยให้สภาท้องถิ่นดังกล่าว กำหนดระเบียบเกี่ยวกับการอนุญาตให้ประชาชนเข้าฟังการประชุมและการปรึกษาของสภาท้องถิ่น รวมทั้งขอ ความร่วมมือองค์กรปกครองส่วนท้องถิ่นทุกแห่งประชาสัมพันธ์เกี่ยวกับกำหนดการประชุมสภาท้องถิ่น และผล การดำเนินงานของสภาท้องถิ่นให้ประชาชนทราบตามวิธีการที่เห็นสมควรด้วย เพื่อให้เป็นไปตามหนังสือสั่งการดังกล่าว และ เพื่อให้เป็นไปตามข้อ ๑๑๗ วรรคสี่ แห่งระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. ๒๕๕๗ แก้ไขเพิ่มเติมถึง (ฉบับที่ ๒) พ.ศ. ๒๕๕๔ สภาองค์การบริหารส่วนตำบลพรหมนิมิต จึง วางระเบียบว่าด้วยการให้ประชาชนเข้าฟังการประชุมและการปรึกษาขององค์การบริหารส่วนตำบลพรหมนิมิตไว้ ดังนี้
ข้อ ๑ ผู้ประสงค์จะเข้าฟังการประชุมต้องทำหนังสือขออนุญาตเข้าฟังการประชุมและลงลายมือชื่อ ผู้ขอเข้าฟังการประชุมยื่นต่อประธานสภาองค์การบริหารส่วนตำบลพรหมนิมิต เพื่อพิจารณาอนุญาต โดยยื่นล่วงหน้าก่อนวันประชุมสภาองค์การบริหารส่วนตำบลพรหมนิมิต ไม่น้อยกว่า ๑ วัน เมื่อประธานสภาอนุญาตแล้วให้ ผู้ประสงค์เข้าฟังการประชุมนั้นเข้าฟังการประชุมได้
กรณีที่มีผู้ขอเข้าฟังการประชุมเป็นหมู่คณะอาจให้ผู้แทนของหมู่คณะนั้นเป็นผู้ขออนุญาตก็ได้ ทั้งนี้ต้องระบุถึงจำนวนและรายชื่อผู้ที่จะเข้าฟังการประชุมด้วย

กรณีที่มีประชาชนยื่นความประสงค์ขอเข้าฟังการประชุมจำนวนมากและไม่สามารถจัดให้ประชาชนเข้ารับฟังการประชุมได้ทั้งหมด ให้ประธานสภาองค์การบริหารส่วนตำบลพรหมนิมิต พิจารณาอนุญาตให้ บุคคลหรือคณะบุคคลเข้าฟังการประชุมตามที่เห็นสมควร หรืออาจจัดให้ประชาชน รับฟังการประชุมภายนอกห้อง ประชุมหรือในบริเวณใกล้เคียงโดยแจ้งให้ผู้ประสงค์ขอเข้าฟังการประชุมทราบ
ข้อ ๒ ผู้เข้าฟังการประชุมต้องปฏิบัติ ดังนี้
(๑) แต่งกายสุภาพเรียบร้อย
(๒) นั่งหรืออยู่ประจำในที่ที่จัดไว้สำหรับผู้เข้าฟังการประชุม
(๓) ต้องประพฤติตนให้เรียบร้อย ไม่แสดงกิริยาอาการที่กระทำให้เสื่อมเกียรติของที่ประชุม หรือ ก่อกวนความสงบเรียบร้อย ไม่พูดจา สนทนา ส่งเสียง หรือกระทำการใด ๆ อันเป็นการรบกวนการประชุม
(๔) ไม่ใช้เครื่องมือสื่อสาร อุปกรณ์ถ่ายภาพ บันทึกเสียง วิทยุ เทป หรืออุปกรณ์อื่นใดที่อาจรบกวน การประชุมได้ชอบด้วยกฎหมาย
(๕) ไม่นำอาวุธหรือสิ่งเทียมอาวุธเข้าไปในห้องประชุม
(5) ไม่นำอาหารหรือเครื่องดื่มเข้าไปหรือรับประทานในห้องประชุม
(6) ต้องเชื่อฟังและปฏิบัติตามคำสั่งของประธานสภาองค์การบริหารส่วนตำบลพรหมนิมิต ที่สั่งโดยชอบด้วยกฏหมาย
ข้อ ๓ ให้เลขานุการสภาองค์การบริหารส่วนตำบลพรหมนิมิต ดำเนินการ ดังนี้
(๑) จัดทำแบบคำร้องขอเข้าฟังการประชุมไว้เพื่ออำนวยความสะดวกแก่ประชาชน
(๒) รวบรวมคำร้องขอเข้าฟังการประชุมเสนอให้ประธานสภาองค์การบริหารส่วนตำบลพรหมนิมิต
พิจารณาอนุญาต และแจ้งผู้ขอเข้าฟังการประชุมทราบ
(๓) จัดที่นั่งและอำนวยความสะดวกแก่ผู้เข้าฟังการประชุมตามความเหมาะสม
ข้อ ๔ อื่น ๆ (ถ้ามี)
หมายเหตุ สภาท้องถิ่นสามารถกำหนดเพิ่มเติมหรือปรับปรุงรายละเอียดได้ตามที่เห็นสมควร








แบบ 1

แบบคำขออนุญาตเข้าฟังการประชุมและการปรึกษาของสภาองค์การบริหารส่วนตำบลพรหมนิมิต

เขียนที่..........................................................................

วันที่..............เดือน................................พ.ศ..........................

เรื่อง   ขออนุญาตเข้าฟังการประชุมและการปรึกษาของสภาองค์การบริหารส่วนตำบลพรหมนิมิต

เรียน   ประธานสภาองค์การบริหารส่วนตำบลพรหมนิมิต

	ข้าพเจ้า นาย/นาง/นางสาว.....................................................อยู่บ้านเลขที่............................. ถนน...................หมู่ที่..............ตำบล..................................อำเภอ..................................จังหวัด...............................มีความประสงค์ขอเข้าฟังการประชุมและการปรึกษาของสภาองค์การบริหารส่วนตำบล ในสมัยประชุม สามัญ/วิสามัญ สมัยที่..........................ครั้งที่..........................วันที่...............เดือน..............................พ.ศ.............................

 	จึงเรียนมาเพื่อโปรดพิจารณาอนุญาต โดยข้าพเจ้ายินดีที่จะปฏิบัติตามระเบียบสภาองค์การบริหารส่วนตำบลพรหมนิมิต ว่าด้วยการอนุญาตให้ประชาชนเข้าฟังการประชุมและการปรึกษาของสภาองค์การบริหารส่วนตำบลพรหมนิมิต ทุกประการ

ขอแสดงความนับถือ


  (ลงชื่อ)................................................................
         (............................................................)

พิจารณาแล้ว
☐   อนุญาต
☐   ไม่อนุญาต

					(ลงชื่อ)
                     (นายบุญเรือง กาบทอง)
                   ประธานสภาองค์การบริหารส่วนตำบลพรหมนิมิต

แบบ 2

แบบคำขออนุญาตเข้าฟังการประชุมและการปรึกษาของสภาองค์การบริหารส่วนตำบลพรหมนิมิต

เขียนที่..........................................................................

วันที่..............เดือน................................พ.ศ..........................

เรื่อง   ขออนุญาตเข้าฟังการประชุมและการปรึกษาของสภาองค์การบริหารส่วนตำบลพรหมนิมิต

เรียน   ประธานสภาองค์การบริหารส่วนตำบลพรหมนิมิต

	ด้วย สถาบันการศึกษาคณะบุคคล..................................................................................................มีความประสงค์นำ นักเรียน / นักศึกษา / เจ้าหน้าที่ / บุคลากร จำนวน...........................คน   (ตามบัญชีแนบท้าย)
เข้าฟังการประชุมและการปรึกษาของสภาองค์การบริหารส่วนตำบล ในสมัยประชุม สามัญ/วิสามัญ สมัยที่..............ครั้งที่................วันที่...............เดือน..............................พ.ศ.............................

    	จึงเรียนมาเพื่อโปรดพิจารณาอนุญาต โดยข้าพเจ้ายินดีที่จะปฏิบัติตามระเบียบสภาองค์การบริหารส่วนตำบลพรหมนิมิต ว่าด้วยการอนุญาตให้ประชาชนเข้าฟังการประชุมและการปรึกษาของสภาองค์การบริหารส่วนตำบลพรหมนิมิต ทุกประการ

ขอแสดงความนับถือ


(ลงชื่อ)................................................................
       (............................................................)

พิจารณาแล้ว
☐   อนุญาต
☐   ไม่อนุญาต

				(ลงชื่อ)
                                                          (นายบุญเรือง กาบทอง)
                                             ประธานสภาองค์การบริหารส่วนตำบลพรหมนิมิต

